فرانسا‌داکی عمومی سئچیم‌لرین ایلک تورونون صاندیق چیخیش آنکتلرینه گؤره، پرزیدنت امانوئل ماکرونون جمهوریت گئدیشی حرکتی (REM) سئچیم‌دن ظفرله چیخدی.
جمهوریت گئدیشی حرکتی ایله اتفاق قوردوغو دموکراسی حرکتی (MODEM)، میللی مجلیسده وظیفه ائده‌جک 577 میللت وکیلین‌دن 390 ایله 430ونو قازانارکن، سس‌لرین ده تخمینن یوزده 32.2سینی آلا بیلیر.
مرکز ساغ جمهوریتی پارتیسی (LR) لیدرلیگین‌دکی اتفاقین میللت وکیلی ساییسی 85-125 آراسیندا قالارکن، رادیکال ساغچی میللی جبهه آنجاق 3-10 آراسیندا میللت وکیلی چیخارا بیلیر.
7 مین 877 نامیزدین میللت وکی‌لی اولماق اوچون یاریشدیغی ایلک توردا ان آز یوزده 50 سس آلان میللت وکیلی نامیزدلری بیرباشا مجلیسه گیره‌جک، هر هانسی بیر نامیزدین یوزده 50-ه یاخالایامادیغی صندل‌لر اوچون ایکینجی تور کئچیریله‌جک.
سئچیم‌لرین 18 ژوئن‌ده ائدیله‌جک ایکینجی تورونا، ایلک توردا یوزده 12.5 و اوستو سس آلان نامیزدلر قاتیلابیله‌جک و بورادا ان چوخ سس آلان نامیزد میللت وکیلی سئچیله‌جک.
سئچیم‌لرین نتیجه‌سینده اکثریت اولان 289 میللت وکیلی و چوخونو ائدن پارتی، حکومتی قورا بیله‌جک.
میللت وکیلی عمومی سئچیمینده فرانسانین آنا قورو اراضی‌سینده تخمینن 46 میلیون، خاریجی تورپاق‌لاریندا 1.3 میلیون سئچیجی سئچیمینی اورتایا قویدو.
سئچیمین دقت چکن بیر باشقا اؤلچوسو ده قاتیلیمدا ائنیش اولدو.
یوزده 50ین آلتیندا بیر نیسبتله فرانسادا جمهوریت تاریخی‌نین ان آشاغی قاتیلیملی سئچیمی یاشاندی.
باش ناظیر ادوارد فیلیپ، سئچیمین ایلک تورونا باغلی ائتدیگی آچیقلامادا، صاندیغا گلمه‌ین سئچیجی سایی‌نین چوخ‌لوغونا باخمایا‌راق وطنداش‌لارین مساژی‌نین آچیق اولدوغونو سؤیله‌دی.
"فرانسا گئری دؤندو." قیمتلندیرمه‌سینده اولان فیلیپ، فرانسا پرزیدنتی ماکرونون، وظیفه‌یه گلمه‌سی‌نین اوزرین‌دن هله بیر آیلیق مدت کئچمیش اولماسینا قارشی فرانسا و خاریجده گوون، ایراده و جسارت سمبولو اولدوغونو ایفاده ائتدی.
فیلیپ، بازار گونو ائدیله‌جک سئچیم‌لرین ایکینجی توروندا دا سس ایستیفاده ائتمه‌نین اهمیتینی وورغولادی.
